Legal Document

Category: 1261

Text:
40. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 38822 της 9/12 Φεβρ. 1955 Περί καθορισμού αποζημιώσεως μελών κλπ. Επιτροπών Κρατικών Προμηθειών. Έχοντες υπ’ όψιν: 1)τα άρθρ. 4, 6 και 7 του Ν.Δ. 3095/1954 «περί οργανώσεως και λειτουργίας της Υπηρεσίας Κρατικών Προμηθειών κλπ.». 2)Την υπ’ αριθ. 41130/12.10.1954 απόφασιν ημών (άρθρ. 17). 3)την υπ’ αριθ. 50705/30.12.1954 κοινήν απόφασιν ημών και του Υπουργού Εθνικής Αμύνης «περί συγκροτήσεως και αρμοδιοτήτων Επιτροπών Διαιτησίας και παραλαβών της Υ.Κ.Π. κλπ.». 4)Το άρθρ. 13 του Α.Ν. 1502/1950, και 5)Το γεγονός ότι τα μέλη της Επιτροπής Κρατικών Προμηθειών, ο παρ’ αυτή Γενικός Γραμματεύς, ο αναπληρωτής αυτού και οι εισηγούμενοι τα θέματα υπάλληλοι της Υ.Κ.Π., ως επίσης και τα μέλη των Επιτροπών εμπειρογνωμόνων, διαιτησίας και παραλαβών, δια την εκτέλεσιν της υπηρεσίας των εργάζονται και κατά τας μη εργασίμους ώρας και υποβάλλονται εις δαπάνας λόγω της μετακινήσεώς των. Επίσης το ότι ο Διευθυντής της Υπηρεσίας Ελέγχου και παρακολουθήσεως Επιτροπών παραλαβής και το παρ’ αυτώ προσωπικόν το οριζόμενον υπό του άρθρ. 7 του Ν.Δ. 3095/1954, λόγω της φύσεως της εκτελουμένης υπηρεσίας, υποβάλλονται εις δαπάνας λόγω της καθημερινής κινήσεώς των προς έλεγχον των επιτροπών παραλαβών, αποφασίζομεν: 1.Εγκρίνομεν την χορήγησιν αποζημιώσεως κατά συνεδρίασιν εις τα εξ ιδιωτών μέλη των ανωτέρω Επιτροπών. 2.Εγκρίνομεν την χορήγησιν εξόδων κινήσεως κατά συνεδρίασιν άνευ αποδόσεως λογαριασμού εις τα εκ δημοσίων υπαλλήλων μέλη της Επιτροπής Κρατικών Προμηθειών, τον Γενικόν Γραμματέα, τον αναπληρωτήν αυτού και τους εισηγουμένους τα θέματα παρ’ αυτή υπαλλήλους της Υ.Κ.Π., και των παρά τη Υ.Κ.Π. Επιτροπών εμπειρογνωμόνων, διαιτησίας και παραλαβών. Ωσαύτως την χορήγησιν παγίων κατά μήνα εξόδων κινήσεως άνευ αποδόσεως λογαριασμού εις τον Διευθυντήν της Υπηρεσίας ελέγχου και παρακολουθήσεως Επιτροπών παραλαβής και το παρ’ αυτώ κατά το άρθρ. 7 του Ν.Δ. 3095/54 προσωπικόν. 3.Το δι’ εκάστην συνεδρίασιν ποσόν της αποζημιώσεως και των εξόδων κινήσεως των άνω Επιτροπών ως και τα πάγια κατά μήνα έξοδα κινήσεως του προσωπικού της Υπηρεσίας Ελέγχου και παρακολουθήσεως Επιτροπών παραλαβής καθορίζονται δι’ αποφάσεως της Επιτροπής Κρατικών Προμηθειών εγκρινομένων παρ’ ημών. Δια των αυτών αποφάσεων καθορίζεται και ο αριθμός των κατά μήνα συνεδριάσεων της Επιτροπής Κρατικών Προμηθειών, πέραν του οποίου αποζημίωσις και έξοδα κινήσεως δεν παρέχονται. 4.Η αποζημίωσις και τα έξοδα κινήσεως των μελών της Ε.Κ.Π., του Γενικού Γραμματέως και του αναπληρωτού αυτού και των Εισηγητών, αναγνωρίζεται επί τη βάσει καταστάσεων συντασσομένων υπό της Γραμματείας της Υ.Κ. Προμηθειών και υπογραφομένων παρά του Προέδρου της Υ.Κ. Προμηθειών. Αι ημέραι εργασίας των μελών των Επιτροπών πραγματογνωμόνων και διαιτησίας καθορίζονται εκάστοτε παρά της Ε.Κ.Π. εισηγουμένου του Γενικού Γραμματέως. Προκειμένου περί Επιτροπών παραλαβών η αποζημίωσις ή τα έξοδα κινήσεως των μελών αυτών καθορίζονται ομοίως ως άνω κατόπιν προηγουμένης προτάσεως του Διευθυντού της Υπηρεσίας Ελέγχου και Παρακολουθήσεως Επιτροπών Παραλαβής. 5.«Παρέχεται το δικαίωμα εις την Ε.Κ.Π. όπως δι’ αποφάσεώς της καθορίζη πλην της κατά συνεδρίασιν, κατά την παρ. 1 της παρούσης αποζημιώσεως, και πρόσθετον τοιαύτην δια τα εξ ιδιωτών μέλη της Ε.Κ.Π. οσάκις ανατίθεται εις αυτά η μελέτη τεχνικών ή άλλων θεμάτων. Η παραγρ. 5 αντικατεστάθη ως άνω δια της υπ’ αριθ. 30893 της 23/27 Ιουλ. 1955 Απόφ. Υπουργού Οικονομικών. (Αντί της σελ. 258,17) Σελ. 258,17(α) ΜΘ-67 Υπηρεσία Κρατικών Προμηθειών. 25.Δ.α.39-40 6.Παρέχεται ωσαύτως το δικαίωμα εις την Ε.Κ.Π. όπως δι’ ητιολογημένης αυτής αποφάσεως εις ειδικάς περιπτώσεις, λόγω της εκτελεσθείσης σοβαράς εργασίας ή και της ιδιότητος των μελών, καθορίζη και ανωτέραν της ως άνω παρεχομένης αποζημιώσεως εις τα εξ ιδιωτών μέλη των Επιτροπών Εμπειρογνωμόνων και διαιτησίας. Η απόφασις αύτη τελεί υπό την τελικήν έγκρισιν ημών. Η παρούσα δημοσιευομένη δια της Εφημερίδος της Κυβερνήσεως ισχύει από 1ης Ιαν. 1955.